
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL GEOGRAFIJOS OLIMPIADOS 9–12 KLASIŲ MOKINIAMS ORGANIZAVIMO

2024 m. kovo   d. Nr. AT-
Šakiai

Vadovaudamasis Lietuvos mokinių geografijos olimpiados sąlygomis, patvirtintomis Lietuvos mokinių neformaliojo švietimo agentūros direktoriaus 2023 m. rugsėjo 21 d. įsakymu Nr. R1-39 ,,Dėl Lietuvos mokinių geografijos olimpiados sąlygų patvirtinimo“, Mokinių, dalykinių olimpiadų, konkursų ir kitų renginių nuostatų, patvirtintų Lietuvos Respublikos švietimo, mokslo ir sporto ministro 2020 m. gegužės 5 d. įsakymu Nr. V-663 ,,Dėl mokinių, dalykinių olimpiadų, konkursų ir kitų renginių nuostatų patvirtinimo”, 9 punktu, 2024 metų Lietuvos mokinių dalykinių olimpiadų, konkursų ir kitų renginių grafiku, patvirtintu Lietuvos Respublikos švietimo, mokslo ir sporto ministro 2023 m. gruodžio 7 d. įsakymu Nr. V-1548 ,,Dėl 2024 metų Lietuvos mokinių dalykinių olimpiadų, konkursų ir kitų renginių grafiko patvirtinimo“, 2024 m. organizuojamų olimpiadų ir konkursų grafiku, patvirtintu rajono savivaldybės administracijos direktoriaus 2024 m. sausio 3 d. įsakymu Nr. AT-2 „Dėl 2024 metais organizuojamų olimpiadų ir konkursų grafiko patvirtinimo“, bei atsižvelgdamas į Lietuvos neformaliojo švietimo agentūros 2024 m. vasario 15 d. raštą Nr. R6-115 „Dėl 2024 m. Lietuvos mokinių geografijos olimpiados II (rajonų / miestų) etapo“:
1. N u r o d a u 2024 m. kovo 12 d. 10 val. Šakių „Žiburio“ gimnazijoje vykdyti geografijos olimpiados 9–12 klasių mokiniams rajono etapą.
2. S u d a r a u geografijos olimpiados 9–12 klasių mokiniams vykdymo ir vertinimo komisiją:
Birutė Bendoraitienė	– 	Šakių „Žiburio“ gimnazijos mokytoja metodininkė, komisijos pirmininkė;
Birutė Januševičienė	–	Griškabūdžio gimnazijos vyresnioji mokytoja;
Evelina Karpavičienė	– 	Kudirkos Naumiesčio Vinco Kudirkos gimnazijos mokytoja metodininkė;
Jolanta Puidokienė	–	Lukšių Vinco Grybo gimnazijos mokytoja metodininkė;
Asta Ulinskienė	–	Šakių „Žiburio“ gimnazijos vyresnioji mokytoja;
Agnė Zizaitė	–	Gelgaudiškio pagrindinės mokyklos mokytoja.
3. S k i r i u savivaldybės administracijos Švietimo, kultūros ir sporto skyriaus vyriausiąją specialistę Ingridą Kasparavičienę geografijos olimpiados 9–12 klasių mokiniams rajono etapo koordinatore.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų administracinio teismo Kauno rūmams adresu: A. Mickevičiaus g. 8A, Kaunas.

